ประกาศกระทรวงการคลัง
ประกาศกระทรวงการคลัง
เรื่อง การยกเว้นอากรและการลดอัตราอากรศุลกากร
สำหรับเขตการค้าเสรีอาเซียน
(อต. ๒๑)
 

เพื่อปฏิบัติตามข้อผูกพันในการให้สิทธิประโยชน์ด้านอากรตามความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียน
(Agreement on the Common Effective Preferential Tariff (CEPT) Scheme for
the ASEAN Free Trade Area (AFTA)) และพิธีสารแก้ไขความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียน
(Protocol to Amend the Agreement on the Common Effective Preferential
Tariff (CEPT) Scheme for the ASEAN Free Trade Area (AFTA)) อาศัยอำนาจตามความในมาตรา
๑๔ แห่งพระราชกำหนดพิกัดอัตราศุลกากร พ.ศ. ๒๕๓๐
ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากร
พ.ศ. ๒๕๓๐ (ฉบับที่ ๑) พ.ศ. ๒๕๓๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้
ดังต่อไปนี้

ข้อ ๑ ให้ยกเลิกประกาศกระทรวงการคลัง เรื่อง
การลดอัตราอากรศุลกากรสำหรับเขตการค้าเสรีอาเซียน (อต.๒๑ ) ลงวันที่ ๒๘ ธันวาคม
พ.ศ. ๒๕๔๔

ข้อ ๒
ให้ยกเว้นอากรและลดอัตราอากรสำหรับของในภาค ๒ แห่งพระราชกำหนดพิกัดอัตราศุลกากร
พ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร (ฉบับที่ ๒) พ.ศ.
๒๕๔๑ ที่มีถิ่นกำเนิดจากประเทศภาคีของอาเซียนตามบัญชีท้ายประกาศนี้
ถ้าอัตราอากรตามบัญชีท้ายประกาศนี้สูงกว่าอัตราอากรที่พึงต้องเสียตามปกติแล้วให้ลดอัตราอากรลงเหลือเท่ากับอัตราอากรที่พึงต้องเสียตามปกติดังกล่าว

ข้อ ๓
การยกเว้นอากรและการลดอัตราอากรตามประกาศนี้ให้เป็นไปตามหลักเกณฑ์และเงื่อนไข
ดังต่อไปนี้
(๑)
ของที่ได้รับการยกเว้นอากรและการลดอัตราอากรตามประกาศนี้ต้องมีใบรับรองแหล่งกำเนิดสินค้า
(Form D) ที่ออกตามกฎว่าด้วยแหล่งกำเนิดสินค้าภายใต้ความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียน
และข้อกำหนดเพิ่มเติมที่ออกตามความในกฎดังกล่าว
(๒) ถ้าอัตราอากรร่วม
(CEPT) ของของประเภทหรือชนิดเดียวกันในประเทศผู้ส่งออกซึ่งสำแดงไว้ในใบรับรองแหล่งกำเนิดสินค้า
(Form D) ไม่เกินอัตราราคาร้อยละ ๒๐ แล้ว
ให้ใช้อัตราตามสภาพที่กำหนดไว้ในบัญชีท้ายประกาศนี้
และเมื่อคำนวณค่าอากรตามอัตราตามสภาพแล้ว
ถ้าค่าอากรดังกล่าวเทียบเป็นร้อยละของราคาสูงกว่าอัตราร้อยละที่กำหนดไว้ในบัญชีท้ายประกาศนี้
ให้ลดลงเหลือเทียบเท่าอัตราร้อยละที่กำหนดไว้ในบัญชีท้ายประกาศนี้
ของนอกเหนือจากของตามวรรคหนึ่ง
ให้ใช้อัตราตามสภาพตามบัญชีท้ายประกาศนี้เท่านั้น
(๓)
ผู้นำของเข้าต้องแสดงใบรับรองแหล่งกำเนิดสินค้าตาม (๑) เว้นแต่ของที่มีราคา
เอฟ.โอ.บี. ไม่เกินสองร้อยดอลลาร์สหรัฐอเมริกา ให้ผู้นำของเข้าแสดงเอกสารรับรองของผู้ส่งของออกซึ่งรับรองว่าของดังกล่าวมีถิ่นกำเนิดในประเทศภาคีของอาเซียนตามกฎว่าด้วยแหล่งกำเนิดสินค้าภายใต้ความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียน
และข้อกำหนดเพิ่มเติมที่ออกตามความในกฎดังกล่าว
(๔) ผู้นำของเข้าต้องสำแดงรหัสอ้างอิงอัตราอากรร่วม
(CEPT) ตามบัญชีท้ายประกาศนี้ไว้ในต้นฉบับและสำเนาใบขนสินค้าทุกฉบับ
รวมทั้งต้องปฏิบัติตามระเบียบพิธีการที่กรมศุลกากรกำหนด

ข้อ ๔[๑]
การยกเว้นอากรและการลดอัตราอากรตามประกาศนี้ ให้มีผลตั้งแต่วันที่ ๑ มกราคม
พ.ศ. ๒๕๔๖ เป็นต้นไป

ประกาศ
ณ วันที่ ๓๑ ธันวาคม พ.ศ. ๒๕๔๖
ร้อยเอก
สุชาติ เชาว์วิศิษฐ
รัฐมนตรีว่าการกระทรวงการคลัง
















ศุภชัย/พิมพ์
๗
เมษายน ๒๕๔๗
ทรงยศ/ศุภสรณ์/ตรวจ
๒๗
เมษายน ๒๕๔๗
A+B
บัญชีท้ายประกาศกระทรวงการคลัง
เรื่อง การยกเว้นอากรและการลดอัตราอากรศุลกากรสำหรับเขตการค้าเสรีอาเซียน
(อต.๒๑)
ลงวันที่
31 ธันวาคม พ.ศ. 2546
ภาค
2
พิกัดอัตราอากรขาเข้า

[ดูข้อมูลจากภาพกฎหมาย]



































[๑] รก.๒๕๔๖/พ๑๕๓ง/๑/๓๑ ธันวาคม
๒๕๔๖